Albana nacia teamo de futbalo

La Albana nacia teamo de futbalo - albane Kombëtarja e futbollit të Shqipërisë - oficiale ekzistas ekde 1930 kaj ekde tiu jaro konkuras en matĉoj kun aliaj naciaj teamoj. Ĝin vivtenas kaj organizas la Federata Shqiptare e Futbollit, albane. Por la Eŭropa Futbal-Ĉampionado 1964 la teamo unuafoje kvalifikiĝis, kvankam nur ĉar la greka teamo retiriĝis; memstare por la Eŭropa Futbal-Ĉampionado 2016 la teamo unuafoje kvalifikiĝis, por la Eŭropa Futbal-Ĉampionado 2024 duafoje. La teamo ĝis nun ne povis kvalifiki por la finalo de Futbala Mondpokalo, sed en 1966 kaj kontinue ekde 1974 ĝi rajtas partopreni la kvalifikigan fazon. En 1946, Albanio festis sian nuran titolvenkon ĉe la Balkana Pokalo.

La teamo estas nuntempe en la 66-a loko en la oficialaj mondaj rangotabeloj de la tegmenta federacio FIFA (la Federacio Internacia de Futbalo Asocia, laŭ stato de aprilo 2024). En aŭgusto 2015, Albanio atingis sian plej bonan rangotabelon ĝis nun ĉe la 22-a loko, danke al la 2-1 venko en la kvalifikiĝo de la Eŭropa Ĉampionado kontraŭ armena teamo, la posta 1-0 venko en amika matĉo kontraŭ la franca kaj la poentado de la nefinita ludo kontraŭ la serba teamo.

eta|maldekstra|300ra|
eta|maldekstra|300ra|

 Eksteraj ligiloj 
  ( kaj )


Futbalo
Kategorio:Naciaj teamoj de futbalo